Haaick

Hawick or Haaick (soondit "hoik" or, gey informalie, "heik"; Scots Gaelic: Hamhaig) is a toun in the Mairches in the sooth o Scotland. It's maist weil-kent for its yeirlie Common Ridin that celebrates the youth frae the toun's win ower an Inglis raidin pairtie in 1514 - weimin cudna ryd in it till no ower lang syn. It's ane o the faurest touns frae the sie in Scotland an it byds in the hert o Teviotdale. Hawick's the mukkilest toun in the coontie o Roxburghshire anaw, an it's awfu weil-kent for the makkin o qualitie knitweir. Mansfield Pairk, a rugby grund in Hawick, is the hame o Hawick RFC anaw.

Fowk frae Hawick caws thaimsels "Teri"s, eftir yon tradeitional sang that haes the line "Teribus y Teriodin" in it - sum fowk haes pit it ower as meinin "laund o daith an laund o Odin". Mair recent, the meinin o "Teri" micht cud be deskrived as bein sumbodie that's bade in Hawick sae suin as thay cud hae duin, sin aw the bairns o paurents frae Hawick frae Julie 1988 wul hae been born in the Borders General Hospital in Melrose.

Hawick ligs in the dale o the Teviot at the pynt that the River Slitrig gangs an jyns it. The A7 Edinburgh ti Cairlisle road gangs throu the toun, wi main roads leadin ti Kelsae an Newcastle anaw. The toun lost its rail serviss in 1969 bit thar's a raiglar bus serviss til the railwey station at Cairle, 50 mile awa. If ye wantit ti flee sumwhaur the naurest steids ti flee frae ar at Edinburgh an Newcastle.

Rivalrie atwein the smaw Mairches touns is gey aften play'd oot on the rugby feild but the aft-comical historical antagonism haes lessent in recent yeirs as the economic fortuin o the region haes dwyn'd.

In the 2001 census, it haed 14,801 indwallers, makkin it the mukkilest toun in the Scots Mairches.

 See an aw 
 Bill McLaren
 Hawick RFC
 Hawick Royal Albert F.C.
 Scocha
 Hawick News

References

 Fremmit airtins 
Hawick Online 
Hawick News 


Category:Touns in the Mairches
Category:Pairishes in Roxburghshire
Category:Places o Scotland